Kos Isl. — Kos — decree of unkn. city — ca. 150-100 BC — REG 9 (1896) 415, 1 — Chiron 29 (1999) 303, 11 — SEG 49.1119
Region: Aegean Islands, incl. Crete (IG XI-[XIII]) — Cos and Calymna (IG XII,4)

[-------- και στεφανωσαι τον γ]ραμματεα διοφανου [---------- την επιδ]ημιαν πεποιημενον ευτακτως [πασα]ν χρει[α]ν [παρ]ασχομενον ον τροπον επεβαλλεν. [τη]ς δε αναγορευσεως των στεφανων επιμεληθη[να]ι τους εν εκεινωι τωι ετει στρατηγους και τον [α]γωνοθετην. αναγραψαι δε και το ψηφισμα τουτο [ε]ις στηλην λιθου λευκου και ενχαραξαι τους στεφανους και αναθειναι εν τωι επιφανεστατωι τοπωι προ του δικαστηριου. ινα δε και κωιοι ειδησωσιν ην εχει ο δημος προαιρεσιν δεδοχθαι αποδειξαι πρεσβευτας δυο οιτινες αφικομενοι εις κω το τε ψηφισμα αποδωσουσιν και επελθοντες επι την βουλην και εκλησιαν και ασπασαμενοι παρα του πληθους ευχαριστησουσιν κωιοις επι τη αποστολη τη του δικαστου και παρακαλεσουσιν αυτους φιλους υπαρχοντας διατηρειν την προς την πολιν ημων ευνοιαν αναγραψαντας δε και εις στηλην λιθου λευκου τοδε το ψηφισμα και αναθειναι εν τωι επιφανεστατωι τοπωι της πολεως. ειρεθησαν πρεισβευται σωκρατης πολεμοκρατου διφιλος διφιλου. ανηνεχθη αλσειου τριακαδι υπο των πρεσβευταν εχον επισαμον ζωδιον γυναικειον.